**Referat for Darum Lokalråds årsmøde 1. november 2023**

Sang: Regnvejrsdag i november

Årsmødet begyndte med et oplæg af Esbjerg Byfond på ½ time:
Esbjerg Byfond fortæller om deres historie, funktion og ikke mindst hvordan de kan hjælpe borgere med restaurering. De har været i Darum og kigge sig omkring og vurderet landsbyen. Store Darum og lille Darum er Formel 1 landsbyer, som betyder at de er nogle meget fine og dermed bevaringsværdige landsbyer med høj vurdering i forhold til værdi. Bl.a. meget fint restaurerede huse og gårde, men også det fine ”kig” til natur mellem husene, som er meget værdifuldt og værd at bevare.

Byfonden vil gerne være mere synlige, og dermed gerne deltage ved et arrangement, hvor de kan bidrage med hjælp til en forsamling.

**Selve årsmødet (dagsorden ifølge vedtægter):**

*Stemmetællere*: Birgit Mølgaard og Else Marie Lundgaard

*Ordstyrer*: Lars Sørensen. Lars konkluderer, at mødet er lovligt indkaldt.

*Referent*: Diana Madsen

*Formandens beretning:* Formand Helle Ertmann fremlægger årsberetningen og der fortælles om, hvad der arbejdes med i de mange arbejdsgrupper som arbejder for Darum. Se ”Årsberetning for Darum lokalråd 2023” på darum.dk.

Der stilles spørgsmål til, hvor der er forslag til flere stier. Der svares, at der først skal tales med lodsejere, inden de kan offentliggøres. Lodsejere skal ikke høre om stier fra anden side. Lodsejerne kan jo også sige nej, og så er der ingen grund til at offentliggøre det. Først efter en positiv kontakt med lodsejerne kan projekterne blive til en realitet og offentliggjort.

Der stilles spørgsmål til hvem der administrerer Darums facebookgruppe. Der svares, at de ønsker diskretion for at undgå chikane.

Der blev stillet spørgsmål om, hvem der står bag Kyst og Kunst. Det er flere kommuner og fonde, der samarbejder om projektet, som strækker sig fra Skallingen i nord til grænsen mod Tyskland.

Årsberetningen er godkendt.

*Fremlæggelse af det reviderede regnskab til godkendelse:* Inger fremlægger regnskabet for året, der er gået (01.07.22 – 30.06.23)

Regnskabet er revideret og godkendt af de valgte revisorer.

*Indkomne forslag*: Forslag til vedtægtsændring i punkt 3, som er sammensætning af lokalrådet. Helt præcist, hvem der repræsenterer Darum Lokalråd fra de forskellige foreninger. Forslaget fremsættes af lokalrådet, for at give de enkelte foreninger større fleksibilitet til at stille med udpegede medlemmer til lokalrådet, når det passer bedst ind i deres arbejde. Samtidig giver det lokalrådet mulighed for at overholde vedtægterne.

De øvrige 4 medlemmer af rådet vælges/udpeges af og blandt: 1 fra Darum Børnebys bestyrelse, 1 fra Darum Kultur- og Fritidscenter – de 2 øvrige medlemmer udpeges blandt menighedsrådet og sognets øvrige foreninger.

Forslås ændret til:

De øvrige 4 medlemmer af rådet vælges/udpeges af og blandt: 1 fra Darum Børnebys bestyrelse og de 3 øvrige udpeges blandt Darum Kultur- og Fritidscenters bestyrelse, Menighedsrådet og sognets øvrige foreningers bestyrelser.

Spørgsmål fra salen om en lille omformulering. BLANDT udskiftes til AF. Kan ikke bruges, da det ønskes at de udpegede sidder i de ovennævnte bestyrelser/råd. BLANDT bibeholdes som forslag.

Forslaget vedtages dermed.

*Valg af rådsmedlemmer og suppleanter*:

Helle, Inger og Eva er på valg. Eva ønsker ikke genvalg.

Der spørges efter kandidater i forsamlingen, men ingen melder sig. Lokalrådet har på forhånd forsøgt at finde mulige kandidater uden held.

Helle og Inger genvælges.

Bestyrelsen får bemyndigelse til at finde en kandidat efter årsmødet. Det er vigtigt, at vi finder en der har lyst.

Hanne Vindfeldt melder sig som suppleant – hun vælges som 1. suppleant.

Kirsten spørges om hun vil være suppleant igen. (Hun indvilliger heri efter mødet).

Alle tilstedeværende opfordres til at hjælpe med at finde en kandidat.

*Valg af 2 revisorer og 1 revisorsuppleant:* Frands Nielsen og Birgit Mølgaard modtager genvalg. Ligesom revisorsuppleant Birgit Lundgård genvælges.

*Fremtidige aktiviteter*: Lokalvarme til St. Darum, Klimatopmøde i januar, Landsbyfilm filmes i maj såfremt det lykkes, Seniorbofællesskab.

*Eventuelt:*

*Darum Butikscenter ApS fortalte om sidste nyt:*

Lasse Boesen fra butiksbestyrelsen fortæller om status på butikkens tilblivelse.

* Vi har et godt projekt, men der mangler egenkapital. Dagrofa er økonomisk hjælpsom og meget interesseret i at få en butik i Darum. Gruppen har spurgt Dagrofa om endnu mere økonomisk hjælp og afventer nu svar.
* Vi forventer også, at de kan sælge flere anparter.

Spørgsmål til om vi ikke skulle være i gang inden november i år for at få økonomisk hjælp fra staten. Karsten Degnbol fortæller, at der er søgt om udsættelse og det kan kun udsættes max 4 måneder til 1. marts. Vi skal have samlet de sidste penge hurtigt. Der kan også findes penge andre steder fra.

Lasse understøtter, at det er et godt projekt, og tror stadig på at det bliver til noget. Kun halvdelen af alle husstande har købt anparter, så der er et stort potentiale.

Spørgsmål, hvis der ikke er solgt flere anparter, om det så kan være et udtryk for at der ikke er interesse for en butik. Svar, måske fordi der er mange lejeboliger, men der må også være andre årsager.

Opfordring til at investere i byens fremtid: Højere huspriser, flere tilflyttere, fællesskab osv.

Fra salen – hvad får man for 2500,- som en anpart koster? Sammenhold og mulighed for fritidsarbejde for de unge i byen og meget andet.

Opfordring fra salen til at oplyse lidt mere om processen på de sociale medier, så folk føler sig oplyst og informeret.

Spørgsmål: Hvad bliver der gjort for at sælge flere anparter. Svar: Camilla Beck (Beck Marketing) er ansat til at køre kampagne på de sociale medier, og der skal flere ambassadører til at italesætte fordelene ved en butik. Hvad får man for pengene?

Forslag om at stemme dørklokker for at få flere til at købe anparter.

Forslag kunne være at efterlyse gode ideer på sociale medier til indsamling af penge.

Ide at få et bevis når man køber en anpart, for at man kan give den i gave til sine børn. Det er dog en svær administrativ opgave som er omfattet af lovgivning.

Man får de fleste penge igen for købte anparter, hvis projektet falder til jorden, så man kan roligt købe flere anparter.

Spørgsmål: Hvis der kommer negativt svar fra Dagrofa om merfinansiering, hvad så? Det kan der ikke svares på. Det må bestyrelsen tage stilling til.

Forslag om et borgermøde for at kickstarte næste etape af anpartssalg. Der er stemning i salen for et borgermøde.

Forslag til om man kan give tilsagn til køb af anpart og betale senere.

Alle må støtte projektet.

*For ref / Diana Madsen*